Document ID: 31983R0862

*****
ΚΑΝΟΝΙΣΜΟΣ (ΕΟΚ) αριθ. 862/83 ΤΗΣ ΕΠΙΤΡΟΠΗΣ
της 13ης Απριλίου 1983
για την τροποποίηση του κανονισμού (ΕΟΚ) αριθ. 1348/81 περί των λεπτομερειών εφαρμογής του κανονισμού (ΕΟΚ) αριθ. 1970/80 του Συμβουλίου περί των γενικών κανόνων εφαρμογής των ενεργειών που αποβλέπουν στην προώθηση της καταναλώσεως ελαιολάδου στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2), και ιδίως το άρθρο 11 παράγραφος 8,
τον κανονισμό (ΕΟΚ) αριθ. 1970/80 του Συμβουλίου της 22ας Ιουλίου 1980 περί των γενικών κανόνων εφαρμογής των ενεργειών που αποβλέπουν στην προώθηση της καταναλώσεως ελαιολάδου στην Κοινότητα (3), και ιδίως το άρθρο 4,
Εκτιμώντας:
ότι το άρθρο 1 παράγραφος 1 του κανονισμού (ΕΟΚ) αριθ. 1348/81 της Επιτροπής (4) προβλέπει ότι το πρόγραμμα των ενεργειών, που αποβλέπουν στην προώθηση της καταναλώσεως ελαιολάδου στην Κοινότητα, πρέπει να πραγματοποιηθεί κατά τη διάρκεια μιας περιόδου το πολύ 12 μηνών από την ημερομηνία της συνάψεως των συμβάσεων με τους προσφέροντες· ότι η τήρηση της προθεσμίας που προβλέφθηκε αρχικά μπορεί να αποδειχτεί εξαιρετικά δύσκολη για λόγους που δεν μπορούν να καταλογιστούν στον συμβαλλόμενο· ότι, πρέπει, επομένως να προβλεφθεί η δυνατότητα της παρατάσεως υπό ορισμένους όρους της εν λόγω προθεσμίας εκτελέσεως·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 1348/81, παρεμβάλλεται μεταξύ του πρώτου και του δεύτερου εδαφίου το ακόλουθο εδάφιο:
«Ωστόσο, η εν λόγω προθεσμία εκτελέσεως μπορεί να παραταθεί από την Επιτροπή, εάν ο συμβαλλόμενος υποβάλει σχετική αίτηση στην Επιτροπή και παράσχει την απόδειξη ότι, εξαιτίας ειδικών καταστάσεων για τις οποίες δεν ευθύνεται ο ίδιος, δεν είναι σε θέση να τηρήσει την προθεσμία που προβλέφθηκε αρχικά.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 13 Απριλίου 1983.

Labels: 3
17